Sverre Lie

Sverre Erling Lie (født 8. januar 1888, død 13. januar 1983) var en norsk skipsmegler og fotballspiller. Han var Norges keeper i vår aller første  i 1908, hvor Norge tapte 11–3 for Sverige. Han spilte klubbfotball for Mercantile.

Han var den første norske landslags-spiller som også spilte i utlandet, da han tok turen til Bordeaux i Frankrike, hvor han ble sendt av sin far, skipsmegler Carl Olaf Lie, for å lære shipping. Der spilte han høyreving på den lokale fotballklubben, Stade Bordelais. De trente aldri, men spilte kamper hver søndag fra begynnelsen av oktober til slutten av mars. Hans egentlige arbeidsoppgave bestod i å reise ut til munningen av havneanlegget til Bordeaux, elvemunningen til elven Garonne, tidlig hver morgen, innkludert søndag, hvor han skulle observere og melde hvilke skuter som lå i elvemunningen og sørge for at disse kom i havn for lossing. Den gang var mye av lasten peanøtter i sekker, som ble fraktet i land fra Afrika til Bordeaux og presset for olje til den europeiske margarinindustri. Senere ble oljen presset i Afrika og fraktet i oljetanker i båtene. Dette var starten til tankbåter, en idé som Sverre Erling Lie tok med seg da han returnerte til Oslo i 1914 etter 3 år i Frankrike.

Referanser

Kilder 
 

Norske fotballspillere
Norske landslagsspillere i fotball for herrer
Norske fotballspillere i Frankrike
Fotballspillere for Mercantile SFK
Fotballspillere for Stade Bordelais
Norgesmestere i fotball
Fødsler i 1888
Dødsfall i 1983